**SLOVENSKI TRANZITNI SISTEM**

**(SINCTS)**

**Podrobnejši opis**

**5. izdaja, SEPTEMBER 2017**

**KAZALO**

[1. UVOD 3](#_Toc492991483)

[2. DOKUMENTACIJA 3](#_Toc492991484)

[3. KATALOG IN SHEME SPOROČIL ZA 4. FAZO SINCTS 3](#_Toc492991485)

[4. TRANZITNE DEKLARACIJE 4](#_Toc492991486)

[5. SPREMNA TRANZITNA/VARNOSTNA LISTINA 4](#_Toc492991487)

[6. PRISTOJNI URADI ZA IZVAJANJE TRANZITNEGA POSTOPKA 4](#_Toc492991488)

# UVOD

Slovenski tranzitni sistem (SINCTS – Slovenian New Computerised Transit System) je elektronska aplikacija, ki omogoča podporo tranzitnemu postopku.

Aplikacija omogoča:

* pregled nad elektronsko vloženimi tranzitnimi deklaracijami,
* ročni vnos tranzitne deklaracije,
* spremljanje in usmerjanje procesov na uradu odhoda, uradu tranzita, namembnem uradu in uradu zaključka/pristojnem uradu,
* tiskanje potrebnih izpisov,
* izmenjavo sporočil z EU,
* izmenjavo sporočil z deklaranti,
* izmenjavo sporočil s podpornimi aplikacijami,
* varnostne in varstvene zahteve,
* nov postopek poizvedb in izterjav.

# DOKUMENTACIJA

Aplikacija je izdelana na podlagi vsebinske in tehnične dokumentacije za tranzitni sistem NCTS (New Computerised Transit System – novi informacijsko podprt tranzitni sistem).

Vsebinsko je tranzitni sistem opisan v [funkcijski specifikaciji FTSS](http://www.fu.gov.si/fileadmin/Internet/Carina/Poslovanje_z_nami/e_Carina/Opis/NCTS/Funkcijska_specifikacija_NCTS_4_CORR_2013_2_final.zip) (Functional Transit System Specification – funkcijska specifikacija za tranzitni sistem). Funkcijska specifikacija zajema fazo 3.2 in fazo 4 (varnostne in varstvene določbe) [(Uredba (EU) št. 952/2013 Evropskega parlamenta in Sveta)](http://eur-lex.europa.eu/search.html?DTN=0952&DTA=2013&qid=1424785273885&DB_TYPE_OF_ACT=regulation&DTS_DOM=EU_LAW&typeOfActStatus=REGULATION&type=advanced&lang=sl&SUBDOM_INIT=LEGISLATION&DTS_SUBDOM=LEGISLATION) NCTS.

Tehnične zahteve za aplikacijo so opredeljene v dokumentu [~~DDNTA 19.40~~](http://www.fu.gov.si/fileadmin/Internet/Carina/Poslovanje_z_nami/e_Carina/Opis/NCTS/Design_Document_for_National_Transit_Application_DDNTA_v_1940.zip) [DDNTA 20.00](http://www.fu.gov.si/fileadmin/Internet/Carina/Poslovanje_z_nami/e_Carina/Opis/NCTS/Design_Document_for_National_Transit_Application_DDNTA_v_2000.zip) (Design Document for National Transit Application – Specifikacija za nacionalno tranzitno aplikacijo). Ugotovljene napake in zahtevane spremembe v dokumentaciji DDNTA in prilogah, se objavljajo v dokumentu [~~RFC 0.28~~](http://www.fu.gov.si/fileadmin/Internet/Carina/Poslovanje_z_nami/e_Carina/Opis/NCTS/DDNA_RFC_List_28_v_1.20.zip) [RFC 0.29](http://www.fu.gov.si/fileadmin/Internet/Carina/Poslovanje_z_nami/e_Carina/Opis/NCTS/DDNA_RFC_List_29_v_1.02.zip) (Request for change – zahtevek za spremembo) . Spremembe v DDNTA vplivajo na spremembe v nacionalnih aplikacijah držav članic, ki jih morajo le-te implementirati enkrat letno. Vse spremembe se mesečno objavljajo v matriki sprememb [~~4/2016~~](http://www.fu.gov.si/fileadmin/Internet/Carina/Poslovanje_z_nami/e_Carina/Opis/NCTS/Matrika_sprememb_DKITM_2016_04.xlsx) [9/2017](http://www.fu.gov.si/fileadmin/Internet/Carina/Poslovanje_z_nami/e_Carina/Opis/NCTS/Matrika_sprememb_DKITM_2017_09.xlsx).

Skupna dokumentacija DDNA (Design Document for National Application – Specifikacija za nacionalno aplikacijo ) za tranzitni, izvozni in uvozni sistem je bila po verziji 8.10 razdeljena po področjih: DDNTA (Tranzit), DDNXA (Izvoz), DDNIA (Uvoz). Zahteve, ki so skupne vsem trem sistemom, so od verzije 9.10 zbrane v krovnem dokumentu [~~DDCOM 14.10~~](http://www.fu.gov.si/fileadmin/Internet/Carina/Poslovanje_z_nami/e_Carina/Opis/NCTS/Design_Document_for_Common_Operations_and_Methods_DDCOM_v_1410.docx) [DDCOM 15.00](http://www.fu.gov.si/fileadmin/Internet/Carina/Poslovanje_z_nami/e_Carina/Opis/NCTS/Design_Document_for_Common_Operations_and_Methods_DDCOM_v_1500.docx) (Design Document for Common Operations and Methods).

|  |  |  |  |
| --- | --- | --- | --- |
| KATALOG IN SHEME SPOROČIL ZA 4. FAZO SINCTS  |  |  |  |
| Ponudniki programske opreme za SINCTS pri razvijanju programske opreme upoštevajo kot dodatek k funkcijski in tehnični dokumentaciji še katalog sporočil za 4. fazo SINCTS [1.0](http://www.fu.gov.si/fileadmin/Internet/Carina/Poslovanje_z_nami/e_Carina/Opis/NCTS/Katalog_sporocil_NCTS_v_10.pdf), [1.1](http://www.fu.gov.si/fileadmin/Internet/Carina/Poslovanje_z_nami/e_Carina/Opis/NCTS/Katalog_sporocil_NCTS_v_11.doc), [1.2](http://www.fu.gov.si/fileadmin/Internet/Carina/Poslovanje_z_nami/e_Carina/Opis/NCTS/Katalog_sporocil_NCTS_v_12.doc), [1.3](http://www.fu.gov.si/fileadmin/Internet/Carina/Poslovanje_z_nami/e_Carina/Opis/NCTS/Katalog_sporocil_NCTS_v_13.doc) in sheme sporočil v XSD-obliki [1.0](http://www.fu.gov.si/fileadmin/Internet/Carina/Poslovanje_z_nami/e_Carina/Opis/NCTS/Sheme_sporocil_XSD_v_10.zip), [1.1](http://www.fu.gov.si/fileadmin/Internet/Carina/Poslovanje_z_nami/e_Carina/Opis/NCTS/Sheme_sporocil_XSD_v_11.zip), [1.2](http://www.fu.gov.si/fileadmin/Internet/Carina/Poslovanje_z_nami/e_Carina/Opis/NCTS/Sheme_sporocil_XSD_v_12.zip), [1.3](http://www.fu.gov.si/fileadmin/Internet/Carina/Poslovanje_z_nami/e_Carina/Opis/NCTS/Sheme_sporocil_XSD_v_13.zip), [1.4](http://www.fu.gov.si/fileadmin/Internet/Carina/Poslovanje_z_nami/e_Carina/Opis/NCTS/Sheme_sporocil_XSD_v_14.zip). |  |  |  |

# TRANZITNE DEKLARACIJE

Tranzitne deklaracije se vlagajo v SINCTS v elektronski obliki z uporabo informacijskega sistema za elektronsko poslovanje FURS (SICIS)**.**

Za elektronsko poslovanje, pri izvajanju carinskih formalnosti, mora uporabnik kvalificirano digitalno potrdilo registrirati na portalu [eCarina](http://www.fu.gov.si/carina/poslovanje_z_nami/e_carina/).

Za dodatne informacije in pomoč pri testiranju pišite na e-naslov sd.fu@gov.si.

Carinski organi sprejmejo tranzitne deklaracije v papirni obliki samo v naslednjih primerih [(priloga 72-04 izvedbene uredbe Komisije (EU) 2015/2447)](http://eur-lex.europa.eu/search.html?DTN=2447&DTA=2015&qid=1463640245100&DB_TYPE_OF_ACT=regulation&CASE_LAW_SUMMARY=false&DTS_DOM=ALL&excConsLeg=true&typeOfActStatus=REGULATION&type=advanced&SUBDOM_INIT=ALL_ALL&DTS_SUBDOM=ALL_ALL):

* kadar začasno ne deluje elektronski tranzitni sistem carinskih organov, kadar ne deluje računalniški sistem, ki ga uporabljajo imetniki postopka za vložitev unijske tranzitne deklaracije in kadar ne deluje elektronska povezava med elektronskim tranzitnim sistemom in računalniškim sistemom, ki ga uporabljajo imetniki postopka za vložitev unijske tranzitne deklaracije. Pomožni postopek, se uporabi zaradi nedostopnosti sistema SINCTS (če aplikacija imetnika postopka ne deluje, je uporaba papirne tranzitne deklaracije mogoča le s soglasjem carinskega organa);
* kadar potniki nimajo neposrednega dostopa do elektronskega tranzitnega sistema in tako nimajo možnosti vložitve tranzitne deklaracije pri uradu odhoda z uporabo računalniške obdelave podatkov.

# SPREMNA TRANZITNA/VARNOSTNA LISTINA

Spremna tranzitna listina je dokument, ki temelji na podatkih iz tranzitne deklaracije. Izpiše se iz elektronskega sistema SINCTS in je namenjen spremljanju blaga od urada odhoda do namembnega urada. Spremna tranzitna listina ustreza vzorcu iz [dodatka F1 delegirane uredbe Komisije (EU) 2016/341](http://eur-lex.europa.eu/legal-content/SL/TXT/?qid=1458118003305&uri=CELEX:32016R0341).

V skladu z [uredbo (EU) št. 952/2013 Evropskega parlamenta in Sveta](http://eur-lex.europa.eu/search.html?DTN=0952&DTA=2013&qid=1424785273885&DB_TYPE_OF_ACT=regulation&DTS_DOM=EU_LAW&typeOfActStatus=REGULATION&type=advanced&lang=sl&SUBDOM_INIT=LEGISLATION&DTS_SUBDOM=LEGISLATION) se podatki, ki se predložijo v okviru tranzitnega postopka, lahko uporabijo tudi kot vstopna skupna deklaracija, če so izpolnjeni naslednji pogoji:

* blago se vnese na carinsko območje Unije v okviru tranzitnega postopka;
* podatki o tranzitu se izmenjujejo z uporabo informacijske tehnologije in računalniških mrež;
* dani so vsi podatki, ki se zahtevajo za vstopno skupno deklaracijo.

Če spremna tranzitna listina vsebuje poleg podatkov iz tranzitne deklaracije tudi podatke iz vstopne oziroma izstopne skupne deklaracije, spremlja prevoz blaga, danega v tranzitni postopek, od urada odhoda do namembnega urada spremna tranzitna/varnostna listina. Spremna tranzitna/varnostna listina ustreza vzorcu iz [dodatka G1 delegirane uredbe Komisije (EU) 2016/341](http://eur-lex.europa.eu/legal-content/SL/TXT/?qid=1458118003305&uri=CELEX:32016R0341). Spremna tranzitna/varnostna listina se pripravi v skladu z [Navodili za pripravo izpisa spremne tranzitne/varnostne listine](http://www.fu.gov.si/fileadmin/Internet/Carina/Poslovanje_z_nami/e_Carina/Opis/NCTS/Navodila_za_pripravo_izpisa_spremne_tranzitne_varnostne_listine.zip).

# PRISTOJNI URADI ZA IZVAJANJE TRANZITNEGA POSTOPKA

Seznam carinskih uradov (COL – Customs office list), kjer se nahajajo informacije o carinskih uradih in podatki posameznega carinskega urada, pristojnega za tranzitne postopke, je dostopen na [spletni strani Evropske komisije](http://ec.europa.eu/taxation_customs/dds2/col/col_search_home.jsp?Lang=sl).

Preko elektronskega naslova sd.fu@gov.si se lahko uporabniki naročijo na samodejno prejemanje elektronskih sporočil IE031 in IE032 ob spremembi seznama carinskih uradov in ostalih šifrantov.